**Kedves Ötödikesek!**

Nézzük, mire emlékeztek a múlt hét tananyagából! Kattintsatok a linkre és oldjátok meg a feladatlapot!

Jövő keddig bármikor kitölthetitek, egy alkalommal 30 perc áll a rendelkezésetekre:

<https://redmenta.com/keresztenysegVass>

**Az iszlám vallás**

Ezen a héten az iszlám vallással fogunk megismerkedni, nagyon sok érdekes dologgal fogunk megismerkedni.

Nézzétek meg az alábbi videót: <https://www.youtube.com/watch?v=DDiCL35cVS4>

Első hallásra bonyolult lehet, ezért nyisd ki a tankönyved és olvasd el a 123-125. oldalig!

Ha tudod a választ arra, hogy

* ki volt Mohamed?
* mi Mohamed tanítása?
* ki Allah?
* mi az iszlám?
* mi a Kába-kő?
* miért fontos esemény Mohamed „futása” Mekkából Medinába?
* mi a Korán?

… akkor ügyesen olvastad és hallgattad meg az anyagot.

**Feladat:**

**- olvasd el a tankönyv 126. oldalán a kiegészítő anyagot! (Az iszlám 5 alapelve)**

**szorgalmi feladat: tk. 124. oldal 2. kiegészítő:**

Annak kiszámítása, hogy hányas évet írnak most az iszlám országokban, nem egyszerű kivonási feladat, ők ugyanis 354 vagy 355 napos, úgynevezett holdévekkel számolnak. Így kell ezt a számolást elvégezni: a mostani évszámunkból ki kell vonni 622-t, majd ehhez hozzá kell adni a különbség harmincketted részét. Milyen évet írunk arab időszámítás szerint?

Feladatot beküldeni nem kell a héten, mert a redmenta eredményét megkapjuk. A kitöltési határidő lejárta után, visszaigazolás után látni fogjátok majd a feladatokat javítva.

A szorgalmi feladat eredményét a doroszi.renata@gmail.com címen várom attól, aki megcsinálja.

Sok sikert kívánunk az eheti munkához is: sok szeretettel: Zsuzsa néni és Renáta néni